CELEX: 62009CN0205
Language: mt
Date: 2009-06-08 00:00:00
Title: Kawża C-205/09: Talba għal deċiżjoni preliminari mressqa mis-Szombathelyi Városi Bíróság (l-Ungerija) fit- 8 ta’ Ġunju 2009 — Proċeduri kriminali kontra Emil Eredics et

29.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 205/20
            
         Talba għal deċiżjoni preliminari mressqa mis-Szombathelyi Városi Bíróság (l-Ungerija) fit-8 ta’ Ġunju 2009 — Proċeduri kriminali kontra Emil Eredics et
   (Kawża C-205/09)
   2009/C 205/34
   Lingwa tal-kawża: L-Ungeriż
   
      Qorti tar-rinviju
   
   Szombathelyi Városi Bíróság
   
      Partijiet fil-kawża prinċipali
   
   Emil Eredics et
   
   
      Domandi preliminari
   
   
               1)
            
            
               Il-qorti tar-rinviju tistaqsi fil-proċeduri kriminali mressqa quddiemha, jekk “persuna oħra minbarra persuna fiżika” taqax taħt il-kunċett ta’ “vittma” fis-sens tal-Artikolu 1(a) tad-Deċiżjoni Kwadru [Qafas] tal-Kunsill 2001/220/JHA, fid-dawl tal-obbligu ta’ promozzjoni tal-medjazzjoni bejn il-vittma u l-ħati tar-reat fil-kawżi kriminali, stabbilit fl-Artikolu 10 tad-Deċiżjoni Qafas, sabiex tispjega u tissupplimenta s-sentenza mogħtija mill-Qorti tal-Ġustizzja fit-28 ta’ Ġunju 2007 fil-Kawża C-467/05, Dell’Orto?
            
         
               2)
            
            
               Il-qorti tar-rinviju tistaqsi fir-rigward tal-Artikolu 10(1) tad-Deċiżjoni Qafas tal-Kunsill 2001/220/JHA, li jipprovdi li “[k]ull Stat Membru għandu jfittex li jippromwovi il-medjazzjoni fil-każi kriminali għal dawk ir-reati li tqis addattati għal din it-tip ta’ miżura”, jekk il-kunċett ta’ “reati” jistax jiġi interpretat fis-sens li jirreferi għar-reati kollha li l-element materjali tagħhom definit mil-liġi huwa fil-mertu analogu.
            
         
               3)
            
            
               L-espressjoni “[k]ull Stat Membru għandu jfittex li jippromwovi il-medjazzjoni fil-każi kriminali …” fl-Artikolu 10(1) tad-Deċiżjoni Qafas 2001/220/JHA tista’ tiġi interpretat fis-sens li huwa possibbli li l-kundizzjoni ta’ medjazzjoni, għal dak li jirrigwarda l-ħati u l-vittma, jiġu sodisfatti għall-inqas sal-mument meta tiġi adottata deċiżjoni tal-ewwel istanza, b’tali mod li r-rekwiżit ta’ ammissjoni tal-fatti waqt il-proċedura ġudizzjarja, wara li l-inkjesta tkun tlestiet, bil-kundizzjoni li l-kundizzjonijiet l-oħra meħtieġa jkunu sodisfatti, tkun konformi mal-obbligu ta’ promozzjoni tal-medjazzjoni?
            
         
               4)
            
            
               Fir-rigward tal-Artikolu 10(1) tad-Deċiżjoni Qafas 2001/220/JHA, il-qorti tar-rinviju tistaqsi dwar il-fatt jekk l-espressjoni li “[k]ull Stat Membru għandu jfittex li jippromwovi il-medjazzjoni fil-każi kriminali għal dawk ir-reati li tqis addattati għal din it-tip ta’ miżura” timplikax li għandu jiġi ggarantit aċċess ġenerali għall-possibbiltà ta’ medjazzjoni fil-kawżi kriminali, bil-kundizzjoni li l-kundizzjonijiet preliminari previsti fil-liġi jiġu sodisfatti, mingħajr possibbiltà ta’ interpretazzjoni? Jiġifieri, jekk hemm lok li r-risposta tingħata fl-affermattiv, l-eżistenza ta’ kundizzjoni li tipprovdi li fejn “fid-dawl tan-natura tar-reat, tal-metodi ta’ parteċipazzjoni għar-reat u tal-identità tal-persuna ssuspettata, il-proċedura ġudizzjarja tista’ ma ssirx jew hemm raġunijiet li wieħed jaħseb li l-qorti tista’ tikkunsidra l-indiema attiva meta tiddeċiedi l-piena” din hija konformi mad-dispożizzjonijiet (rekwiżiti) tal-Artikolu 10 iċċitat iktar ’il fuq?